

||LinkBack||أدوات الموضوع||انواع عرض الموضوع|


#1


تـحـذيـر : لآ تـسـتـخـدمـو هـذآ آلـتـطـبـيـق أثـنـآء شـحـن بـطـآريـه أجـهـزتـكـم
اخواني واخواتي اعضاء وعضوات منتدانا الوقور
اسعد الله اوقاتكم بالخير والمسرات
اليوم جايب لكم موضوع مهم جدا لا يقل اهميه عن مواضيعي السابقة , وعشان كذة ابيكم تركزو معاي مزبوط بكل كلمة راح اقولها او كل كلمة اكتبها لكم الحين ,,,
امس في العمل عندنا بالشركة وقت البريك كنت انا ومعاي صديقي الفلبيني ( جادو ) بنتكلم عن مواضيع الجوالات واسعارها وزي كذة يعني
الا وجانا مسؤول العلاقات العامة بالشركة السيد ( بويت ) وهو ( بريطاني الجنسية ) , المهم جانا ويشتكي من ضعف بطاريته اللي بجهازه البلاك بيري ،،
الا وجا صديقي ( جادو ) وقاله :
كم مرة بكلمك انه لا تتصفح الانترنت ولا تستخدم المستعرض اثناء وجود الجهاز على الشاحن !!!
المهم صار حديث عن الموضوع ولما راح السيد البريطاني , طبعا كعادتي مابحب افوت على نفسي اي شي ممكن بيفيدني بمهنتي مستقبلا
جيت وسألت جادو : إيش هي حكايه الشاحن والبطارية والانترنت والمستعرض ؟؟؟
جا وقالي : ياعبدالله الانترنت هو المستعرض الموجود في اجهزة البلاك بيري , والبطارية هي اللي بتنشحن من الشاحن وهذا شي معروف ,
قلتله فين الضرر هنا ؟
قالها بكل ثقه ( كعادته طبعا ) كـ نصيحة لا تتصفح الانترنت ولا تدخل المستعرض وجهازك مشبوك في الشاحن لانه هذا بيضر بطارية الجهاز وبنفس الوقت بيقلل من قوة الشاحن خصوصا لو كان شاحن اصلي فـ راح يضعفه حتى يصل لمرحلة انه يعدم ( يخرب ) الليثيوم الداخلي في البطارية وبكذه تفقد البطارية من عمرها الافتراضي شيئآ فـ شيئآ !!!
[فقط الأعضاء المسجلين والمفعلين يمكنهم رؤية الوصلات . إضغط هنا للتسجيل]
بمعنى اخر يا اخواني ويا اخواتي الاعزاء :
اجهزتكم لما تكون مشبوكة في الشاحن عادي جدا استخدمو كل شي من محتويات الجهاز ولكن لا تدخلو على المستعرض ( الانترنت ) والجهاز مشبوك ع الشاحن لانو هذا بيحمل الجهاز طاقة اكبر بحكم انه المستعرض شي كبير بالجهاز والشاحن بيجي منه طاقه كبيرة فـ هنا بيكون الخلل موجود مع مرور الوقت والايام !!
واتمنى انكم فهمتو لكلامي هذا ولقصتي هذه ؟
واسف جدا لـ إبتعادي عن تنزيل المواضيع بالفترة الماضية بسبب ظروف ( صحية جدآ ) , فا انا بدخل ع خفيف بالمرحلة الجايه للرد على المواضيع ،،،
واسف جدا للاطالة
وحياكم الله
المصدر: منتديات احباب عرب
|الذين يشاهدون محتوى الموضوع الآن : 1 ( الأعضاء 0 والزوار 1)|
|أدوات الموضوع|
|انواع عرض الموضوع|


Sitemap